**TOAMNA MEA...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În inim-al tău nume eu, am prins

O toamnă.. care vii doinind în vale

Şi n-aş mai vrea, vreodat să te desprinzi

Că-mi dai mereu doar străluciri pe cale

Aş vrea cu mine să rămâi mereu

Să fie anu-ntreg.. o toamnă, doar

Cu pârguiri aduse în antreu,

Care sfârşesc la micul aprozar...

Mă bucuri ani de ani ce trec la rând

Şi apoi pleci... - Aşa ţi-e dat în viaţă

Dar trece anul.. şi-atunci vrând nevrând

Ne întâlnim la struguri din dulceaţă

Aş vrea ca să te ţin în palma mea

Să nu te las ca să mai pleci vreodată!

Dar toamna, îmi şopteşte-acum aşa

Cu glas de doină, sfântă şi curată:

"-Tu vrei ca să mă ţii în palma ta

Că-ţi plac foşnirea frunzelor sublime

Chiar de mă prinzi.. să ştii.. nu vei putea

Ca să mă ţii copile pentru tine...

Căci anii trec.. se duc şi nu mai vin

Iar soarele.. răsare şi apune..

În viaţă e necaz.. şi e senin...

Dar toamna-n mâna ta, nu o poţi ţine..

Doar cântul doinelor care se-aud

În turmele de oi ce plec la vale

În glasul codrului foşnind tăcut

Şi-n şopotiri cu glasuri de izvoare

În văi de aur, strugurii s-au copt...

O, vino! Şi te bucura în soare

Căci a mea vreme trece... şi nu pot

Să stau în mâna ta... şi-atât mă doare,

Că vin aşa cum este scris de sus

O dată-n an cu bogăţii la tine...

Eu ştiu că mă iubeşti! Iubesti, nespus...

Dar plec mereu..mereu! C-asa e bine!

Şi nu, numele meu în palma ta

Ci roada mea, tu să o porţi cu tine

Privind mereu spre zări, m-aş bucura

De-ai să m-aştepţi şi anul care vine!"

30.09.2015

Daniela Banita